laion/Wikipedia-Exotic huggingface dataset:
1015

שנת 1015 היא השנה ה-15 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. קאנוט הגדול פולש לאנגליה אמיר מורי בראש צי של 125 ספינות הפליג לסרדיניה בכוונה לכבוש אותה. הכוח המשותף של ג'נובה ופיזה הצליח להדוף אותו. אמיר סאוטה בראש צבא כבש את קורדובה, הוציא להורג את הח'ליפה ומונה במקומו. תחילת כהונה של אולף השני, מלך נורווגיה. בהיותו נוצרי הוא פועל להפצת הנצרות בנורווגיה. ולדימיר הראשון, נסיך קייב 15 ביולי – ולדימיר הגדול, נסיך קייב (נולד ב-958) מדיה וקבצים בנושא 1015 בוויקישיתוף להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1015‎ נפטרים ב-1015‎
ACE

זהו דף פירושונים משני לדף הפירושונים הראשי אייס (תחת הכותרת "אֵיְיס (Ace, אָס)"). האם התכוונתם ל... צבא ACE ‏(Army Corps of Engineers) – חיל ההנדסה של צבא ארצות הברית ביולוגיה, כימיה ורפואה ACE (אנזים) – Angiotensin-converting enzyme‏, אנזים המשפיע על לחץ הדם מעכבי ACE – תרופות המעכבות את האנזים Ace-K‏ – קיצור של אצסולפאם-K (אצסולפאם האשלגן), ממתיק מלאכותי מחשוב ‏ACE (פורמט) (אנ') – פורמט לדחיסת קבצים ACE‏ (Access Control Entry) – רשומות בקרת גישה, ראו רשימת בקרת גישה אחר ace‏ – כינוי לאדם א-מיני, ראו א-מיניות ראו אייס (פירושונים) אס (פירושונים)
1013

שנת 1013 היא השנה ה-13 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. חליפות קורדובה החלה להחלש והוקמו מספר מדינות עצמאיות של מורים. גרוש היהודים מחליפות קורדובה רבי יצחק אלפאסי, מגדולי פוסקי התלמוד ומגדולי הפוסקים הספרדים 18 ביולי – הרמן פון רייכנאו, נזיר בנדיקטי גרמני (נפטר ב-1054) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1013‎ נפטרים ב-1013‎ מדיה וקבצים בנושא 1013 בוויקישיתוף
1012

שנת 1012 היא השנה ה-12 במאה ה-11. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. צבא ברברי כבש את קורדובה מחדש וכחצי מאוכלוסיית העיר הוצא להורג. סוליימן השני מונה מחדש לח'ליפה של קורדובה. נקבעו תקנות חרם דרבנו גרשום העוסקות (בעיקרן) במבנה הנישואים ובמעמד האישה (יהדות)[דרוש מקור] האפיפיור בנדיקטוס התשיעי (הערכה) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1012‎ נפטרים ב-1012‎ מדיה וקבצים בנושא 1012 בוויקישיתוף
1011

שנת 1011 היא השנה ה-11 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 31 בדצמבר – רבי שמריה בן אלחנן, הרב הראשי בקהילת יהודי מצרים בקהיר ("פוסטאט"), בסוף המאה ה-10 ותחילת המאה ה-11 להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1011‎ נפטרים ב-1011‎ מדיה וקבצים בנושא 1011 בוויקישיתוף
1010

שנת 1010 היא השנה העשירית במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. הח'ליפה המודח של קורדובה מוחמד השני שנמלט לטולדו יצר ברית עם שליט ברצלונה. הצבא המשותף הביס את צבא הח'ליפה הברברי והשתלט על קורדובה. חישאם אל חאקם מונה לח'ליפה של קורדובה. להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1010‎ נפטרים ב-1010‎ מדיה וקבצים בנושא 1010 בוויקישיתוף
1007

שנת 1007 היא השנה השביעית במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1007‎ נפטרים ב-1007‎ מדיה וקבצים בנושא 1007 בוויקישיתוף
מפרץ סנט לורנס

מפרץ סנט לורנס (באנגלית: Gulf of Saint Lawrence) בקנדה, הוא לשון הים החודרת ליבשה הארוכה ביותר בעולם. המפרץ הוא המוצא לים של הימות הגדולות הנמצאים על גבול ארצות הברית וקנדה. נהר סנט לורנס שמנקז את מימיהם של האגמים, נשפך למפרץ, בין העיר קוט-נור (Côte-Nord) בקוויבק ובין האי אנטיקוסטי. משם זורמים המים לאוקיינוס האטלנטי. המפרץ גובל מצפון בחצי האי לברדור ובקוויבק וממזרח בפרובינציית ניופאונדלנד. מדרום בחצי האי נובה סקוטיה ובאי קייפ ברטון, וממערב בניו ברנזוויק. במפרץ עצמו נמצאים האיים: אנטיקוסטי, הנסיך אדוארד ומגדאלן. מלבד נהר הסנט לורנס, נשפכים למפרץ נהרות נוספים. הבולטים בהם: מירמיצ'י, רסטיגוש, מרגרי והמבר. מדיה וקבצים בנושא מפרץ סנט לורנס בוויקישיתוף מפרץ סנט לורנס, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של קנדה ובנושא גופי מים. אתם מוזמנים לתרום לוויקיפדיה ולהרחיב אותו.
1006

שנת 1006 היא השנה השישית במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1006‎ נפטרים ב-1006‎ מדיה וקבצים בנושא 1006 בוויקישיתוף
מלחת

מְלַחַת (באנגלית: Saltpeter; בספרדית: Salitre) היא תערובת של המלחים אשלגן חנקתי (KNO3) ונתרן חנקתי (NaNO3), המופיעה בטבע כמחצב, לעיתים במעורב עם גבס, חול ומלחים נוספים. המרבצים הגדולים ביותר של מלחת מצויים במדבר אטקמה שבאמריקה הדרומית, בצפון צ'ילה של ימינו, לכן יש ומכנים אותה "מלחת צ'ילי". המלחים המופקים ממנה מופרדים ומשמשים לייצור דשנים, אבק שרפה וחומרי נפץ, ולכן נודעה לה חשיבות כלכלית רבה. היא כונתה בספרדית Oro Blanco ("הזהב הלבן") והשפיעה רבות על התפתחויות כלכליות ופוליטיות בהיסטוריה של צ'ילה. גילוי מרבצי המלחת במדבר אטקמה במאה ה-19, וההכרה בערכם הכלכלי הרב, הביאו לסכסוכי גבול בין צ'ילה לבין שכנותיה בוליביה ופרו, ולפרוץ מלחמת האוקיינוס השקט (1879-1883), שבסיומה סיפחה צ'ילה את מרבית אזורי הכרייה של המלחת. ממשלת צ'ילה מסרה את הזיכיונות לכריית המלחת לחברות זרות, רובן בריטיות, שהעסיקו אלפי פועלים בתנאי עבודה ירודים. עקב כך פרצה בסוף שנת 1907 שביתה של פועלי המכרות, ובעקבותיה שביתה כללית במחוזות הצפוניים של צ'ילה, שהסתיימה בטבח סנטה מריה דה איקיקה ב-21 בדצמבר, אירוע מכונן בתולדות תנועת הפועלים בצ'ילה. בראשית המאה ה-20 פותחו בגרמניה שיטות לייצור מלאכותי של אשלגן חנקתי ונתרן חנקתי, ובעקבות זאת ירד ערכה של המלחת הטבעית לאחר מלחמת העולם הראשונה, וכרייתה הצטמצמה מאוד מאז שנות ה-30. ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
לברדור

האם התכוונתם ל... חצי האי לברדור – חצי אי בצפון קנדה ים לברדור – ים המפריד בין חצי האי לברדור וגרינלנד ניופאונדלנד ולברדור – פרובינציה של קנדה הכוללת את חצי האי לברדור לברדור רטריבר – גזע של כלב הבית
999

שנת 999 היא השנה ה-99 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 999 היא שנה פלינדרומית, האחרונה באלף הראשון. השנה הפלינדרומית הקודמת לה היא 989, והבאה אחריה היא 1001. הכוחות הטורקים כובשים את בוכרה. סיום השושלת הסאמאנית. 2 באפריל – סילבסטר השני מתמנה לאפיפיור 18 בפברואר – האפיפיור גרגוריוס החמישי (נולד ב-972) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 999‎ נפטרים ב-999‎ מדיה וקבצים בנושא 999 בוויקישיתוף
Memories of the Never Happened

Memories of the Never Happened הוא אלבום האולפן השביעי של להקת רוקפור (אלבום האולפן הרביעי של הלהקה בשפה האנגלית). האלבום יצא ב־8 במאי 2007, ולווה בסיבוב הופעות בארץ ובארצות הברית. 3 שנים לאחר האלבום Nationwide, במהלכן נפרדו מהסולן אלי לולאי, וצרפו את הקלידן יקי גני, הוציאו רוקפור את Memories of the Never Happened, שהוקלט ברובו בסן דייגו. את תפקיד הסולן תפס ברוך בן יצחק, מלבד רצועות 4 ו־11, בהן הסולן הוא מרק לזר. את האלבום קידמו הסינגלים Goes Around (אליו צורפו השיר The Sound of Silence במקור של סיימון וגרפונקל והקטע האינסטרומנטלי Sideburns Pursuit) ו־Young Believer (אליו צורפו השירים Candlelight ו־Crash on Subtitles, שניהם במקור מהאלבום Nationwide אך בביצועים חדשים). "Glued"‏- 2:29 "Half & Half"‏ - 4:39 "Because of Damaging Words"‏ - 4:09 "No Worries"‏ - 3:26 "Old Village House"‏ - 6:46 "Dear Truth"‏ - 6:10 "Goes Around"‏ - 4:19 "It Ain't Easy (When You're Gone)"‏ - 3:46 "Young Believer"‏ - 5:23 "Corridors"‏ - 6:47 "Lady Jette"‏ - 5:32 ברוך בן יצחק - שירה, גיטרות מרק לזר - שירה, באס איסר טננבאום - תופים, כלי הקשה יקי גני - קלידים אתר האינטרנט הרשמי של רוקפור מידע על האלבום Memories of the Never Happened באתר MusicBrainz האלבום Memories of the Never Happened באתר Discogs ביקורת על Memories of the Never Happened, באתר השרת העיוור (עותק שמור)
המפלגה הדמוקרטית הליברלית של מונגוליה

המפלגה הדמוקרטית הליברלית של מונגוליה היא מפלגה במונגוליה. המפלגה הוקמה ב-5 במרץ 1998 ומונה כ-3500 חברים באולן בטור וברחבי המחוזות. המצע המפלגתי הוא ליברלי, ותומך בזכות לפרטיות ובחופש הדיבור. המפלגה הוקמה מתוך יוצאי הקואליציה הדמוקרטית של מונגוליה, שהתנגדו להשפעתה השמרנית של המפלגה הרפובליקנית האמריקאית על המפלגה ופנו להקמת מפלגה חדשה. מטרתה של המפלגה היא להמשיך ברפורמות הדמוקרטיות במדינה, תוך כדי שמירה על מדיניות רווחה. אתר האינטרנט הרשמי של המפלגה הדמוקרטית הליברלית של מונגוליה ערך זה הוא קצרמר בנושא מפלגות ובנושא מונגוליה. אתם מוזמנים לתרום לוויקיפדיה ולהרחיב אותו.
אנדרטת התגליות

אנדרטת התגליות (בפורטוגזית Padrão dos Descobrimentos) היא אנדרטה השוכנת ברובע בלן בעיר ליסבון. האנדרטה נבנתה ב-1940 לכבודם של מגלי הארצות הפורטוגלים של עידן התגליות במאה ה-15 וה-16, בו הובילה האימפריה הפורטוגזית מסעות גילוי וכיבוש של ארצות חדשות ברחבי העולם. האנדרטה בנויה בשפך נהר הטז'ו, סמוך למקום ממנו הפליגו רבות מן האוניות של המסעות שיעדיהם טרם היו מוכרים. את האנדרטה המונומנטלית עיצבו האדריכל קוטינלי טלמו והפסל לאופולדו דה אלמיידה הפורטוגלים, לכבוד תערוכת העולם הפורטוגזי (Exposição do Mundo - Português - תערוכה שהוקדשה למושבות פורטוגל בעולם) שהתקיימה בבלן בין ה-23 ביוני ל-2 בדצמבר 1940.. הרעיון שלה שיקף אידיאליזציה רומנטית של ההיסטוריה הפורטוגלית, שאפיינה את תקופת שלטונו של הרודן סלזר. המונומט המקורי נבנה מחומרים מתכלים ולכן נבנה מחדש ב-1960 ביציקת בטון, לציון 500 שנים למותו של אנריקה הספן. האנדרטה כוללת מגדל בטון בגובה 52 מטר בו משולבת צורה המזכירה חרטום של ספינה. לאורך החרטום ובשני צדי האנדרטה מוצבים פסליהם של כמה מגדולי האישים הפורטוגזים של התקופה, מגלי ארצות, מדענים, אנשי רוח ומנהיגים, ובראשם אנריקה הספן. עם האישים המונצחים נמנים: ואסקו דה גאמה - מגלה ארצות, הראשון שהגיע ישירות בדרך הים מיבשת אירופה להודו. פדרו קברל - נווט ומגלה ארצות הנחשב, בדרך כלל, לאירופאי הראשון שגילה את ברזיל. פרדיננד מגלן - האירופאי הראשון שהגיע לאיי התבלין שבאינדונזיה בהפלגה מערבה, והראשון שיצא למסע על מנת להקיף את העולם בספינה, וכן האירופאי הראשון שהפליג באוקיינוס השקט, והוא זה שנתן לו את שמו. דיוגו קאו - מגלה ארצות שערך שני מסעות לאורך החוף המערבי של אפריקה. בארתולומיאו דיאש - מגלה ארצות. אפונסו דה אלבוקרקי - אדמירל שפעולותיו הצבאיות והמנהליות הובילו להקמת האימפריה הפורטוגזית באוקיינוס ההודי. לואיש דה קמואש - משורר פדרו נונס - מתמטיקאי, בעל תרומה מכרעת לפיתוחו של מדע הניווט, צעד הכרחי להמשך מסעות התגלית של פורטוגל. ז'ואאו גונסלווש זארקו - נווט ומגלה ארצות שגילה את איי מדיירה. פרנאו מנדש פינטו - מגלה ארצות וסופר. עלילותיו נודעו כתוצאה מפרסום ספר זיכרונותיו, "מסעות", שפרטים רבים בו מוטלים בספק. פרנסיסקו חאווייר - מחשובי המיסיונרים הקתוליים וממייסדי מסדר הישועים. הכנסייה הקתולית רואה בו את גדול מפיצי הנצרות לאחר פאולוס. מרטים אפונסו דה סוזה - מגלה ארצות. אפונסו החמישי, מלך פורטוגל - מלך פורטוגל מגיל 6 עד יום מותו. כונה גם "האפריקאי", על שם כיבושיו באפריקה. פרו דה קוויליאן - דיפלומט ומגלה ארצות. נונו גונסאלווס. בתוך מבנה האנדרטה חלל קטן ובו מוצגת ההיסטוריה של ליסבון. חלקו העליון של המבנה נגיש לציבור באמצעות מעלית ובו נמצאת נקודת תצפית טובה על האזור. על המדרכה בסמוך לאנדרטה הוקם פסיפס ענק בסגנון ריצוף פורטוגזי (calçada) ובו מפת העולם ודרכי הניווט החדשים שגילו הפורטוגלים במרכזה של שושנת רוחות ענקית. הפסיפס ניתן במתנה על ידי ממשלת דרום אפריקה ב-1960. מראה כללי הפסיפס חזיתו הצפונית של המבנה המבנה מואר בלילה מדיה וקבצים בנושא אנדרטת התגליות בוויקישיתוף אתר האינטרנט הרשמי של אנדרטת התגליות אנדרטת התגליות אריק זרה, דמויות יהודית באנדרטת התגליות, 8 בספטמבר 2019 Padrão dos Descobrimentos(הקישור אינו פעיל) The Portuguese World Exhibition of 1940
IPA (פירושונים)

האם התכוונתם ל... אלפבית פונטי בינלאומי – מערכת סמלים פונטית האגודה הבינלאומית לפונטיקה איזופרופנול (איזופרופיל אלכוהול), תרכובת כימית (IPA (India Pale Ale – אינדיה פייל אייל - סגנון של בירת אייל שנוצר באנגליה במאה ה-18. ארגון השוטרים הבינלאומי
זיכרון דברים (פירושונים)

האם התכוונתם ל... זיכרון דברים – חוזה הנפוץ בקרב הציבור כתחליף ראשוני לחוזה מסודר זכרון דברים (ספר) – ספרו של יעקב שבתאי משנת 1977 זכרון דברים (סרט) – סרט משנת 1996 המבוסס על ספרו של שבתאי פרוטוקול – "זיכרון דברים" היא חלופה עברית למילה
יוטה (פירושונים)

האם התכוונתם ל... יוטה – מדינה בארצות הברית בד יוטה יוטה הוא סיב צמחי ארוך, רך ומבריק שניתן לטוות לפתיל גס וחזק. יוטה (אתר מקראי) – יישוב מתוך נחלת שבט יהודה שניתנה מפי יהושע ואלעזר לכהנים בני אהרן יטא – עיר פלסטינית בדרום הר חברון. יוטא – אות יוונית. יוטה – מותג סלולר רוסי
גביע העולם בכדורסל

גביע העולם בכדורסל (ידוע גם בכינוי מונדובאסקט; נקרא אליפות העולם בכדורסל בין השנים 1950 ו-2012) הוא תחרות כדורסל בינלאומית מטעם פיב"א, המיועדת לנבחרות כדורסל גברים מכל העולם. הטורניר נערך כל ארבע שנים, ובאותה השנה נערך גם גביע העולם בכדורסל נשים. במתכונתו הנוכחית משתתפות בטורניר 32 נבחרות. לזוכה בטורניר מוענק מאז 1967 גביע נייסמית', הקרוי על שמו של ממציא הכדורסל ג'יימס נייסמית'. אליפות העולם נוסדה ומאורגנת על ידי פיב"א, ונערכה לראשונה בארגנטינה בשנת 1950. מאז 1970 האליפות נערכה בקביעות בשנה השנייה שלאחר האולימפיאדה. מספר המשתתפות נע בין 10 ל-14 עד 1982. ב-1986 השתתפו 24 נבחרות, מ-1990 עד 2002 השתתפו באליפות 16 נבחרות, ב-2006 הורחב שוב הטורניר ל-24 נבחרות, וב-2019 הוא הורחב ל-32 נבחרות. בשנים הראשונות שלטו באליפות נבחרות מיבשת אמריקה, כאשר נבחרות ארגנטינה, ארצות הברית וברזיל (פעמיים) זכו בארבעת הטורנירים הראשונים. מ-1967 עד 2002 חלקו ביניהן את מרבית התארים נבחרות ברית המועצות (שלוש פעמים) ויוגוסלביה (חמש פעמים), כאשר גם ארצות הברית זכתה פעמיים נוספות בתואר. האלופה המכהנת היא גרמניה שזכתה באליפות שהתקיימה בפיליפינים 2023. בהחל משנת 1990 משתתפים באליפות שחקני NBA. ב-26 בינואר 2012 הודיעה פיב"א רשמית על שינוי שמה של התחרות לגביע העולם בכדורסל. התחרות נערכה לראשונה תחת שמה החדש ב-2014 בספרד. הטורניר שאחריו נערך בשנת 2019 בסין, ומספר הנבחרות המשתתפות גדל לראשונה ל-32. ישראל השתתפה פעמיים באליפות העולם. ב-1954 השתתפה ישראל באליפות בזכות המקום החמישי שהשיגה באליפות אירופה ב-1953. את האליפות הזו סיימה ישראל במקום שמיני. ב-1986 השתתפה ישראל באליפות לאחר שהדיחה במוקדמות את סגנית אלופת אירופה צ'כוסלובקיה, בזכות סל ניצחון דרמטי של מיקי ברקוביץ'. באליפות עצמה סיימה ישראל במקום שביעי. עד אליפות העולם בכדורסל 1978 השלב הסופי נערך בשיטת בית גמר, ולא בשיטת המפסיד יוצא כמקובל. התוצאות לעיל הן בין הנבחרות במשחקים ביניהן בשלב הסופי בשיטת הליגה. 16 נבחרות זכו עד היום במדליה באליפות העולם. פיב"א מכירה בהישגים של הרפובליקה הפדרלית הסוציאליסטית של יוגוסלביה ושל ברית המועצות, בנפרד מההישגים של יוגוסלביה/סרביה ומונטנגרו/סרביה ושל רוסיה, בהתאמה. סרביה היא ממשיכת דרכה של סרביה ומונטנגרו, שזכתה בשתי מדליות. ערך מורחב – MVP של גביע העולם בכדורסל גביע נייסמית' (פרס) הגביע הבין-יבשתי בכדורסל אליפות אירופה בכדורסל מדיה וקבצים בנושא גביע העולם בכדורסל בוויקישיתוף אתר האינטרנט הרשמי של גביע העולם בכדורסל (באנגלית) ההיסטוריה של אליפות העולם בכדורסל באתר הרשמי של פיב"א גביע העולם בכדורסל, ברשת החברתית פייסבוק גביע העולם בכדורסל, ברשת החברתית אקס (טוויטר) גביע העולם בכדורסל, ברשת החברתית אינסטגרם תומר גנור, כשהמורל הלאומי הגיע לשיא בהיכל, באתר ynet, 13 בפברואר 2016
מוחמד ותד

מוחמד איברהים ותד (בערבית: محمد وتد; תעתיק מדויק: מחמד ותד; 1 ביוני 1937 - 24 בספטמבר 1994) היה חבר הכנסת מטעם מפלגות מפ"ם וחד"ש. קודם לכן שימש עורך עיתון "על המשמר" בשפה הערבית. ותד נולד בשנת 1937 בג'ת ולמד בבית ספר מקומי. לאחר תקופה קצרה בתנועת הנוער בנק"י הצטרף לתנועה הערבית המקבילה לתנועת "השומר הצעיר", במסגרתה נבחר להנהגת התנועה. את לימודיו התיכוניים סיים בבאקה אל-גרבייה ומאוחר יותר למד בחוג ללימודי אסיה ואפריקה באוניברסיטת תל אביב. בהמשך לפעילות בתנועת הנוער, ותד היה פעיל בשורות מפ"ם במגזר הערבי. תקופה ארוכה שימש עורך עיתון התנועה בערבית, "אל מרצאד" (המקביל לעיתון "על המשמר") וחבר הוועדה המדינית של מפ"ם. כן התמנה לחבר הנהלת המרכז ללימודים ערביים ופעל במועצות ציבוריות שונות הנוגעות למגזר הערבי. לפרנסתו עסק בכתיבה ובעריכה. ב-1970 הוצג מחזהו "דו קיום" בתיאטרון חיפה בבימויה של נולה צ'לטון. בבחירות למועצות בשנת ב-1978 התמודד על ראשות מועצת ג'ת, אך הפסיד בסיבוב השני. בשנים 1981–1988 כיהן כחבר הכנסת בכנסת ה-10 וה-11. לשתי כנסות אלו נבחר מטעם מפ"ם במסגרת המערך. בכנסת ה-11 פרש ותד עם חברי מפ"ם לסיעה נפרדת ובשנת 1988. טרם הבחירות, פרש ממנה והצטרף למפלגת חד"ש, עקב חילוקי דעות עם אלעזר גרנות, שדחה את תוכנית השלום שהציג דובר אש"ף בסאם אבו שריף ("מסמך אבו שריף"). לאורך שבע שנות כהונתו היה חבר ועדת החינוך והתרבות וועדת הפנים ואיכות הסביבה. לאחר סיום כהונתו בכנסת ניהל וערך את העיתון "כל אל-ערב" בנצרת ובשנותיו האחרונות ניהל משרד יחסי ציבור. ותד נהרג בשנת 1994 בתאונת דרכים. היה נשוי ואב לשבעה. מוחמד ותד, באתר הכנסת (לגרסה בערבית) מוחמד ותד, באתר כנסת פתוחה רפאל בשן, חשבון הנפש של ערבי ישראלי, מעריב, 5 בדצמבר 1969 לא עוד חרוזים צבעוניים מזכוכית, דבר, 2 באוקטובר 1981 חנה זמר, להבחין בין ערבים אזרחי ישראל, דבר, 19 בדצמבר 1969 כל העולם במה, דבר, 23 ביוני 1970 שרגא הר-גיל, ישמעאל ויצחק מאכס וחיים, מעריב, 8 ביולי 1970 יורם קניוק, דו קיום, דבר, 9 ביולי 1970 הסיבוב השני: הישג למערך, דבר, 23 בנובמבר 1978 לאה ענבל, מפלגה מחפשת בוחרים, כותרת ראשית, 10 באוגוסט 1988 משה הורביץ, גירושי מפ"ם המאוחרים, כותרת ראשית, 13 ביולי 1988
אחמד שאה קאג'אר

אחמד שאה קאג'אר (בפרסית: احمد شاه قاجار; 21 בינואר 1898 – 21 בפברואר 1930) היה שאה איראן בין השנים 1909–1925. אביו, מוחמד עלי שאה קאג'אר, הודח מתפקידו כשאה לאור התנגדותו להגבלות החוקתיות על הממלכה ואחמד שאה מונה תחתיו בגיל 11 בלבד. בתקופת מלכותו נאלץ אחמד שאה קאג'אר להתמודד עם אנרכיה פנימית והתערבות זרה בקנה מידה רחב, בעיקר של האימפריה הבריטית והאימפריה הרוסית. בתקופת מלחמת העולם הראשונה נכנסו כוחות צבאיים עות'מאנים ורוסים לחלקה הצפוני של איראן ועשו בשטח זה כבשלהם. אחמד שאה נדחק מהשלטון בשנת 1921 בעקבות הפיכה של רזא ח'אן פהלווי והשתלטותו על הכוחות הצבאיים, ובשנת 1923 עזב את איראן יחד עם משפחתו. הוא הודח רשמית בשנת 1925 עם הכתרתו של רזא ח'אן פהלווי לשאה החדש. הוא נפטר בשנת 1930 בצרפת. מדיה וקבצים בנושא אחמד שאה קאג'אר בוויקישיתוף מאמר רקע על אחמד שאה (באנגלית) מאמר על שושלת קאג'אר (באנגלית) סקירה היסטורית(הקישור אינו פעיל) (טבלה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מוזיאון הירשהורן

מוזיאון הירשהורן (באנגלית: Hirshhorn Museum) הוא אחד המוזיאונים של הסמית'סוניאן. המוזיאון נמצא במול בוושינגטון די. סי., בירת ארצות הברית. המוזיאון תוכנן על ידי האדריכל גורדון בנשפט, ומתמקד בעיקר באמנות מודרנית. בגן הפסלים של המוזיאון מוצג פיסול מודרני. המוזיאון קרוי על שמו של מייסדו ותורם האוסף: הבנקאי היהודי, יוצא בוצ'אץ' שבגליציה, יוסף ה. הירשהורן (1899–1981). מבט מתוך החצר הפנימית של המוזיאון אחת הגלריות של מוזיאון הירשהורן - ניתן לראות איך צורת הגלריה מתעגלת בשל צורת המבנה. גלריה בקומה התחתונה של המוזיאון הגלריה הלאומית לאומנות של פסלי הגן מדיה וקבצים בנושא מוזיאון הירשהורן בוויקישיתוף אתר האינטרנט הרשמי של מוזיאון הירשהורן (באנגלית) מוזיאון הירשהורן, באתר אנציקלופדיה בריטניקה (באנגלית) סיפורו של המוזיאון (באנגלית) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
בנימין טמקין

בנימין (בני) טמקין (נולד ב-7 במרץ 1945) הוא פרופסור למדע המדינה, וחבר הכנסת בכנסת ה-13. טמקין נולד במונטריי שבמקסיקו ועלה ארצה בשנת 1971. הוסמך לתואר שני במדע המדינה באוניברסיטה העברית בירושלים ולדוקטור באוניברסיטת קולומביה בניו יורק. לאחר עלייתו ארצה שירת תקופה קצרה בצה"ל. פעילותו הפוליטית בישראל החלה בקבוצת השמאל הסטודנטיאלית שפעלה באוניברסיטה העברית. מאוחר יותר היה פעיל במוקד ושל"י. פעילותו המפלגתית ברצ החלה בשנת 1983 שעה ששל"י חברה לרצ-התנועה לזכויות האזרח ולשלום. בשנת 1985 נבחר ליו"ר מועצת המפלגה ובשנת 1989 נבחר למזכ"ל רצ. בתפקיד זה החזיק עד בחירתו לכנסת השלוש עשרה, בה כיהן בשנים 1992–1996. כחבר הכנסת טמקין היה יו"ר ועדת חקירה פרלמנטרית בנושא אלימות בקרב בני נוער ויו"ר ועדת המשנה לנוער במצוקה, מלבד חברותו בוועדת העבודה והרווחה וועדת הפנים ואיכות הסביבה. בתום כהונתו בכנסת היה למנכ"ל משותף של מפלגת מרצ ואחד מחברי הסיעה. לאחר שב-1999 לא הצליח להיבחר לכנסת, חזר טמקין לעיסוקיו באקדמיה ובשנת 2000 שב לחיות במקסיקו ושימש יועץ אסטרטגי לאוניברסיטת סידה. עקב כך טמקין סירב בשנת 2002 לתפוס את מקומו של אמנון רובינשטיין בכנסת ובמקומו הושבע עוזי אבן. בשנת 2003 הצטרף לסגל המכון הדרום-אמריקאי למדעי החברה (FLACSO) בדרג פרופסור. בנימין טמקין, באתר הכנסת בנימין טמקין, באתר כנסת פתוחה
סזאר

סזאר (César) הוא שם משפחה צרפתי, ספרדי ופורטוגזי שמשמעותו קיסר. האם התכוונתם ל... פרס סזאר – פרס האקדמיה הצרפתית לקולנוע סזאר בלדסיני – César Baldaccini -מכונה "סזאר", פסל צרפתי, שעיצב גם עת פסלוני הפרס סזאר. ססאר רודריגס אלברס – שחקן ומאמן כדורגל ספרדי הידוע בשם סזאר ז'וליו סזאר – הוא כדורגלן ברזילאי סיזר אישים ששמם הפרטי הוא סזאר
פרס סזאר

פרס סזאר (בצרפתית: César du cinéma) הוא פרס האקדמיה הצרפתית לקולנוע (Académie des Arts et Techniques du Cinéma), והוא המקבילה הצרפתית לפרס האוסקר האמריקאי. הפרס מוענק החל משנת 1976. טקס חלוקת הפרס נערך מדי פברואר ב-Théâtre du Châtelet בפריז. בטקס הראשון חולקו 13 פרסים ונכון ל-2021, ישנם 22 פרסים. הזוכים נבחרים על ידי 4,000 אנשי מקצוע בשתים עשרה קטגוריות באקדמיה הצרפתית (בדומה לפרס האוסקר). חברי האקדמיה מצביעים פעמיים: פעם אחת בשביל לבחור את המועמדים ובהצבעה השנייה בוחרת את הזוכים. הפרס קרוי על שם הפסל הצרפתי סזאר באלדאצ'יני (César Baldaccini), אשר פסלוניו מוענקים כפרס. הסרט הישראלי הראשון שזכה בפרס הוא "ואלס עם באשיר", שזכה בקטגוריית "הסרט הזר הטוב ביותר" לשנת 2009. בשנת 2006 היה הסרט "ללכת על המים" מועמד בקטגוריה זו, אך לא זכה. רשימת הפרסים המוענקים בטקס: (נכון ל-2021) פרס סזאר לסרט הטוב ביותר פרס סזאר לבמאי הטוב ביותר פרס סזאר לשחקן הטוב ביותר פרס סזאר לשחקן משנה הטוב ביותר פרס סזאר לשחקן המבטיח ביותר פרס סזאר לשחקנית הטובה ביותר פרס סזאר לשחקנית המשנה הטובה ביותר פרס סזאר לשחקנית המבטיחה ביותר פרס סזאר לתסריט המעובד הטוב ביותר פרס סזאר לתסריט הטוב ביותר פרס סזאר לסרט הבכורה הטוב ביותר פרס סזאר לסרט הזר הטוב ביותר פרס סזאר לסרט האנימציה הטוב ביותר (באורך מלא/קצר) פרס סזאר לסרט התיעודי הטוב ביותר פרס סזאר לסרט הקצר הטוב ביותר פרס סזאר לצילום הטוב ביותר פרס סזאר לעיצוב התלבושות הטוב ביותר פרס סזאר לעריכה הטובה ביותר פרס סזאר לפסקול הטוב ביותר פרס סזאר לסאונד הטוב ביותר פרס סזאר לעיצוב ההפקה הטוב ביותר פרס סזאר לשם כבוד קטגוריות בעבר הסרט הטוב ביותר מהאיחוד האירופי (2002–2004) הפוסטר הטוב ביותר (1986–1990) המפיק הטוב ביותר (1995–1996) התסריט הטוב ביותר (מעובד או מקורי) (1976–2005) הסרט הטוב ביותר בשפה הצרפתית (1984–1986) הסרט התיעודי הקצר הטוב ביותר (1977–1991) סרט האנימציה הקצר הטוב ביותר (1977–1990) מדיה וקבצים בנושא פרס סזאר בוויקישיתוף אתר האינטרנט הרשמי של פרס סזאר (באנגלית ובצרפתית) פרס סזאר, ברשת החברתית פייסבוק פרס סזאר, ברשת החברתית אקס (טוויטר) פרס סזאר, ברשת החברתית אינסטגרם פרס סזאר, באתר IMDb ערך זה הוא קצרמר בנושא קולנוע ובנושא צרפת. אתם מוזמנים לתרום לוויקיפדיה ולהרחיב אותו.
חמסניים

חמסניים (שם מדעי :Stercorariidae) היא משפחה בסדרת החופמאים. החמסניים היא משפחה של עופות ימיים. במשפחה סוג יחיד - חמסן (Stercorarius). החמסניים מקננים על האדמה באזורי אקלים ממוזג ובאזורי הקוטב והם ידועים בנדידתם ארוכת הטווח. במהלך השנה למעט בעונת הרבייה הם ניזונים מדגים, שיירים ופגרים. חמסניים רבים ניזונים מטרף שנתפס על ידי עופות אחרים, הם נוהגים לרדוף אחר שחפים, שחפיות ועופות ימיים אחרים כדי לגנוב את טרפם; המינים הגדולים עשויים אף להרוג ולאכול עופות בוגרים. בתקופת הרבייה כשהם מצויים על האדמה הם ניזונים בדרך כלל מלמינגים ומביצים וגוזלים של ציפורים אחרות. באופן כללי הם בינוניים ביחס לעופות גדולים והם לרוב בעלי נוצות אפורות או חומות ולעיתים קרובות עם סימנים לבנים על כנפיהם. להם מקור מוארך, עם קצה מאונקל ורגל בעלת קרומי שחייה עם טופרים חדים. החמסניים נחלקים לשני סוגים, כשהמינים הקטנים יותר משתייכים לסוג Stercorarius, בעוד שהמינים הגדולים יותר משתייכים לסוג Catharacta. בישראל נצפו כל המינים מלבד החמסן הצ'יליאני והחמסן החום. מדיה וקבצים בנושא חמסניים בוויקישיתוף חמסניים, באתר ITIS (באנגלית) חמסניים, באתר NCBI (באנגלית) חמסניים, באתר Animal Diversity Web (באנגלית) חמסניים, באתר האנציקלופדיה של החיים (באנגלית) חמסניים, באתר GBIF (באנגלית) animal/skua-bird-species, animal/skua-bird-group חמסניים, באתר אנציקלופדיה בריטניקה (באנגלית)